Προσφυγή της 15ης Δεκεμβρίου 2023 – Jacob Cohen Company κατά EUIPO – Giada (613)
(Υπόθεση T-1159/23)
Γλώσσα του δικογράφου της προσφυγής: η ιταλική
Διάδικοι
Προσφεύγουσα: Jacob Cohen Company SpA (Μιλάνο, Ιταλία) (εκπρόσωπος: L. Trevisan, δικηγόρος)
Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
Αντίδικος ενώπιον του τμήματος προσφυγών: Giada SpA (Adria, Ιταλία)
Στοιχεία σχετικά με τη διαδικασία ενώπιον του EUIPO
Αιτούσα: Αντίδικος ενώπιον του τμήματος προσφυγών
Επίδικο σήμα: Αίτηση καταχωρίσεως λεκτικού σήματος της Ευρωπαϊκής Ένωσης «613» – Υπ’ αριθ. 18 244 164 αίτηση καταχωρίσεως
Διαδικασία ενώπιον του EUIPO: Διαδικασία ανακοπής
Προσβαλλόμενη απόφαση: Απόφαση του πέμπτου τμήματος προσφυγών του EUIPO της 9ης Οκτωβρίου 2023 στην υπόθεση R 1439/2022-5
Αιτήματα
Η προσφεύγουσα ζητεί από το Γενικό Δικαστήριο:
να ακυρώσει την προσβαλλόμενη απόφαση·
να διατάξει την απόρριψη της αιτήσεως καταχωρίσεως σήματος της Ευρωπαϊκής Ενώσεως υπ’ αριθ. 18 244 164 «613» για το σύνολο των ζητουμένων προϊόντων και υπηρεσιών
να καταδικάσει τη Giada S.p.A. στα δικαστικά έξοδα της παρούσας διαδικασίας, καθώς και στα έξοδα των προηγούμενων διαδικασιών ανακοπής και προσφυγής [ενώπιον του EUIPO], συμπεριλαμβανομένων των αμοιβών δικηγόρου.
Προβαλλόμενοι λόγοι
Παράβαση του άρθρου 8, παράγραφος 4, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
Παράβαση του άρθρου 8, παράγραφος 3, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.
____________